Clontarf

Clontarf (irlanderaz Cluain Tarbh) Irlandako Errepublikako Dublin hiriburuko iparraldean dagoen langile giroko aldiri edo auzo bat da.

Geografia 
Dublingo estuarioaren iparraldeko ertzean dago, Tolka ibaia itsasoratzen den eremuan. Bi uharte txiki ere baditu, Bull eta Clontarf uharteak hain zuzen ere.

Historia 
Clontarfeko guduan Brian Boru irlandar erregeak bikingoak garaitu zituen eta bien arteko borroken amaiera izan zen. Mende bateko bakearen ondoren XII. mendean normandiarrak iritsi eta bertan asentamendu bat eraiki zuten. Eliza Tenpluko ordenak eraiki zuen eta ondoren hospitaleroak ezarri ziren bertan. Gaztelua ere altxatu zen baina 1641ean Oliver Cromwellen soldaduek erre egin zuten.

Hurrengo mendeetan arrantza, ostra bilketa eta nekazaritzan oinarritu zen Clontarfen ekonomia, XIX. mendean dublindarrentzako opor leku bihurtu zen arte. Gaztelua berreraiki, eta ostatu eta bainuetxeak ireki ziren.

Hiritar ezagunak 
 Bram Stoker (1847-1912), idazlea.
 Maria Doyle Kennedy (1964), aktorea eta abeslaria.

Ikus gainera 
 Clontarfeko gudua

Kanpo estekak 

Dublingo barrutiak
Dublin konderriko udalerriak